**Joseph Guo Jincai** (født 1968 i Chengdu i Folkerepublikken Kina) er en katolsk biskop i Folkerepublikken Kina. Han ble bispeviet den 20. november 2010 som biskop av Chengde nordøst for Beijing, til tross for manglende approbasjon fra Pavestolen. Han er også visesekretær for Den kinesiske katolske patriotiske forening, en struktur kontrollert av Det kinesiske kommunistiske parti som betrakter seg om det sentrale ledelsesorgan for den katolske kirke i Kina. Han er også medlem av Den nasjonale folkekongress.

Bispedømmet Chengde ble opprettet av de kinesiske myndigheter i 1955, men har aldri blitt approbert som bispesete av Pavestolen. Det romaapproberte bispedømme som overlapper mye av området var kalt *Jehol*. Byprefekturet som dekkes av bispedømmet har pr 2010 en katolsk befolkning på 20.000 troende i 16 menigheter, og betjenes av seks prester og 15 ordenssøstre.

Bispevielsen
------------

Ordinasjonen fant sted i Pingquan i byprefekturet Chengde. Det var den første katolske bispevielse i Folkerepublikken Kina på nesten fem år som det var innhentet pavelig approbasjon for i forkant. I forkant av ordinasjonen var det kommet meldinger om at flere pavelig approberte biskoper i denne delen av Kina var tatt hånd om av myndighetene, og at hensikten var å sikre seg deres tvungne nærvær under den forestående bispevielsen. Vatikanet protesterte deretter mot ordinasjonsplanene.

Åtte vatikanapproberte biskoper var med på seremonien i Chengde, og minst tre av dem var blitt bragt dit av myndighetene formodentlig mot sin vilje: Biskopene Pei Junmin av Liaoning, Li Lianggui av Cangzhou og Feng Xinmao av Hengshui. Den presederende biskop var biskop Fang Jianping av Tangshan, og de øvrige var Li Shan av Beijing, Meng Qinglu av Hohhot, Zhao Fengchang av Liaocheng og koadjutorbiskop An Shuxin av Baoding.

En annen biskop, John Liu Jinghe (født 1919), som av de kinesiske myndigheter ble ansett som rettmessig ordinarie biskop av Tangshan, ble den 17. november 2010 «oppsagt» fordi han hadde nektet å delta i bispevielsen.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Serafino Vannutelli (1834-1915) \*1869
* Kardinal Domenico Serafini (1852-1918) \*1900
* Kardinal Pietro Fumasoni Biondi (1872-1960) \*1916
* Kardinal Antonio Riberi (1897-1967) \*1934
* Kardinal Ignatius Pi Shushi (1897-1978) \*1949
* Biskop Joseph Zong Huaide (1917-1997) \*1958
* Biskop Joseph Liu Yuanren (1923-2005) \*1993
* Biskop Peter Fang Jianping (1962-) \*2000
* Biskop *Joseph Guo Jincai* (1968-) \*2010

Referanser
----------

1. ↑  «Arkivert kopi». Arkivert fra originalen 23. november 2010. Besøkt 20. november 2010.
2. ↑
3. ↑
4. ↑  «Arkivert kopi». Arkivert fra originalen 22. november 2010. Besøkt 20. november 2010.
5. ↑  «Arkivert kopi». Arkivert fra originalen 20. november 2010. Besøkt 20. november 2010.
6. ↑  guojinca, lest 24. november 2021

|  |  |
| --- | --- |
| Oppslagsverk/autoritetsdata | Catholic-Hierarchy
 |